आज से शुभ कार्यों पर ब्रेक
फाल्गुन शुक्ल पक्ष अष्टमी रविवार से होलाष्टक शुरू होंगे, जो पूर्णिमा 12 मार्च तक रहेंगे। होलाष्टक के साथ मांगलिक कार्यों पर विराम लग जाएगा। इस बार फाल्गुन पूर्णिमा 12 मार्च को सूर्य उदय 8.24 तक रहेगी। गौधूलि बेला शाम 6.25 से 7 बजे तक, चौघड़िया शुभ मुहूर्त में शाम 6.23 से 7.54 तक होलिका दहन करना शुभ रहेगा।
इस दिन सर्वार्थ सिद्धि योग व राजयोग रहेगा। पं. भालचंद्र शास्त्री के अनुसार अष्टमी को चंद्रमा, नवमी को सूर्य, दशमी को शनि, एकादशी को शुक्र, द्वादशी को गुरु, त्रयोदशी को बुध, चतुर्दशी को मंगल व पूर्णिमा को राहु उग्र रूप में रहते हैं। इसलिए इन आठ दिनों में मनुष्य का मस्तिष्क अनेक दुखद आकांक्षाओं से ग्रसित हो जाता है। अत: इन दिनों शुभ कार्य व शुभ निर्णय नहीं लेते हैं। होलाष्टक समाप्त होते ही फिर से शहनाइयों की गूंज सुनाई देने लगती है, लेकिन इस बार ऐसा नहीं होगा, क्योंकि होली के तुरंत बाद 14 मार्च से खरमास शुरू हो रहे हैं। जो 14 अप्रैल तक रहेंगे। इस अवधि में भी विवाह नहीं किए जाते हैं। 16 अप्रैल से विवाह समारोह पुन: शुरू होंगे। हर पर्व का महत्व जहां धर्म से जुड़ा है वहीं तारे-सितारे और ग्रह-नक्षत्र भी भाग्य का साथ देते हैं।
राशि के अनुसार
खेलें रंग से होली
मेष : लाल, सिल्वर, गोल्डन, पीला।
वृषभ : सफेद, क्रीम।
मिथुन : हरा, नीला, काला।
कर्क : क्रीम, सिल्वर।
सिंह : गोल्डन, लाल, सफेद, पीला।
कन्या : हरा, बैगनी, स्काई ब्लू ।
तुला : सफेद, दुधिया, नीला।
वृश्चिक : सतरंगी लाल।
धनु : पीला, सुनहरा।
मकर : नीला।
कुंभ : काला, बैगनी।
मीन : पीले या सिल्वर रंग से होली खेलें।
होलिकाष्टक
hin_Deva hin_Deva hin_Deva hin_Deva hne_Deva san_Deva san_Deva bho_Deva bho_Deva bho_Deva bho_Deva bho_Deva hin_Deva awa_Deva bho_Deva bho_Deva bho_Deva bho_Deva